  Майя Бывальцева 6-тӥ оштолэзьысен Удмуртиын трос нылпиё семьяосысь 1-11 классъёсын дышетскисьёслы сиён-юонэн бичетъёс сётъяны кутскозы. Со сэрысь косэтэз (указ) улосвыллэн тӧроез Александр Бречалов кинюртӥз, ивортэ элькун тӧролэн но кивалтэтлэн пресс-службаез. Сиён-юонэн бичетъёс сяна, 1-4 классъёсын дышетскисьёслы витаминъёсын но минералъёсын узырмытэм йӧл сётъялозы Удмуртиысь дышетонъя но тодосъя министерствоен ӵектэм сиён-юонъёс пӧлы пыро: сокъёс, макаронъёс, кӧс вӧй, сакыр, ческыт сиёнъёс (печення, вафли, кекс), напчытэм йӧл. Пӧртэм муниципал кылдытэтъёсын бичетъёс пӧртэм луыны быгато. Удмуртиын астэ ачид нимаз висъян режим ужа, но со уг вера, ёрмись семьяослы юрттэт сётон дугдоз шуыса. Сиён-юонэн бичетъёсты школаосын графикъя сётъялозы. Вазиськыны луэ отчы, кытын пиналъёс дышетско Александр Бречалов, Удмуртилэн тӧроезПусъемын, со астэ ачид нимаз висъян режимез уг тӥя. Школае бичетлы ветлон лавкае сиён-юонлы потан кадь луэ. Юрттэтэз таӵе амалэн сётон радлык 6-тӥ оштолэзьысен нимысьтыз косэт кутытозь ужалоз. Тодэ вайытом, трос нылпиё семьяослы юрттэтэз паськытатон сярысь Удмуртилэн тӧроез Александр Бречалов 2019-тӥ арын толсуре Кун Кенешлы докладаз вераз. Озьы 2020-тӥ арын 1-тӥ южтолэзьысен трос нылпиё семьяосысь 1-11 классъёсын дышетскисьёс нуналаз одӥг пол школаын дунтэк сисько.  Тегъёс: Ижкар Удмуртия коронавирус пиналъёс школаос семья сиён-юонъёс 100ар  